**Salu, Jonatan!** *(en Ijunta)*

**De uno siko**

**De uno o sinko lunon (1.5)**

Ito🧑 dara🧍 en sivila 🏙️. Ito nota🖊️ buku 📖. Ito mira sivila.

A ito dara en sivila? Ja, si dara en sivila.

A ito dara en … ito? No, si no dara en ito. Si dara en sivila.

A ito dara en rajakaro🚆? No, si no dara en rajakaro. Si dara en sivila. Ito dara en sivila.

A ito nota buku? Ja, ito nota buku.

A buku nota ito? No, buku nota ito. Buku no nota. Ito nota. Ito nota buku.

A buku sivila mira ito? No, sivila no mira ito. Sivila no mira. Ito mira. A ita mira sivila? Ja, ito mira sivila.

Ito dara kaloke? Ito dara sivila. Ito nota ka? Ito nota buku. Ito mira ka? Ito mira sivila. Si dara en sivila, an si nota en buku, an si mira sivila.

A ito dara en buku? No, si nota en buku. A ito mira ito? No, si no mira ito; si mira sivila.

Ito e laje. Ito e bon, an ito e savidu. Si pensa. Si pensa de sivila. Si pensa: “Ka a sivila? A sivila e bon? A sivila e laje?”

A ito nota sivila? No, si no nota sivila; sivila e laje. Si nota buku; buku e no laje.

A buku pensa de ito? No, buku no pensa. Ito pensa. Si pensa de buku, an pensa de sivila.

An si nota en buku. Si nota de sivila. Si nota: “Sivila e bon, an sivila e laje.”

Si pensa: “Sivila e bon”; si pensa ke sivila e bon. Si pensa: “Sivila e laje”; si pensa ke sivila e laje. Si pensa de sivila, an si pensa de buku.

Buku a ka? Buku a deki ito nota; si nota en buku. En buku, ito nota de sivila. En buku, ito no nota de rajakaro; ito dara en sivila, no en rajakaro. Si no pensa de rajakaro; si pensa de sivila, Munike o sivila.

Sivila a ka? Si a Munike. Munike a kaloke? Si a daki ito dara. Ito a kaloke? Si en Munike.

Ja, Munike a sivila ke e laje, an e bon. Ito pensa ke Munike a sivila e laje, an si pensa ke si a sivila e bon. Ito e savidu. Si dire: “Salu, Munike!” Si a ito e bon!

Ito dara an pensa: “Rajakaro a kaloke?” Si mira … si mira rajakaro! Si pensa: “Rajakaro e da!” Si no pensa e nun de buku an no pensa de sivila; si pensa de rajakaro!”

**De duo siko**

**De duo o sinko lunon (2.5)**

Nun, ito en rajakaro. Si no en Munike, si en rajakaro. Si imotu. Si pensa: “Nun mi go Munike an Vena. Imotu e bon. Mi amo imotu.”

Si pensa de Munike. Si pensa: “Nun mi en rajakaro, pero antedia mi ida en Munike. An nun mi nota buku en rajakaro, pero antedia mi nota buku en Munike. An nun mi pensa en rajakaro, pero antedia mi du pensa en Munike. Antedia mi pensa de Munike en Munike, an nun mi pensa de Vena en rajakaro. Nun mi en rajakaro, no en Vena. Pero mi pensa an nota de Vena.”

A ito pensa e nun en Munike? No, si ne pensa e nun en Munike. Si pensa en rajakaro. Si du pensa e antedia en Munike. Si dire: “Salu, rajakaro!”

Ito en rajakaro, an si mira sivila. Sivila a no Munike; Munike a sivila o antedia. Di sivila a Vena; Vena a sivila o didia.

Ito pensa de Munike an Vena. Si pensa: “Munike ida sivila o antedia, an Munike ide bon. Nun, si a didia, an mi en rajakaro; rajakaro e bon. Vena ige bon?

Ito pensa de Munike: Munike ida sivila o antedia. Si pensa en rajakaro: si e didia en rajakaro. An si pensa de Vena: Vena igo sivilo o sekidia.

An si pensa: “Munika ide laje. Rajakaro ide ameno. Vena ige laje an ameno?”

An si pensa: “En Munika mi nota en buku. En rajakaro mi nota en buku. En Vena mi go nota en buku? Ja, sekidia mi go nota en Vena en buku. Mi amo notabuku.” Ito pensama, an si nota e mui. Ja, si a ito e savidu. Ito e savidu nota e mui, an pensa e mui. Si a Jonatan; Jonatan a ito e savidu.

Mi amo rajakaro!

Si nota: “Mi a Jonatan. Mi en rajakaro! Antedia mi dara en Munike; sekidia mi go dara en Vena.”

Si pensa, an nota: “Di rajakaro … si e bon, pero antika. Si e no nu; e antika. A ale rajakaro e antika en Munika? Ja, rajakaro o Munike e antika. Pero rajakaro o Munike e bon, an mi amo rajakaro o Munike. Mi du amo e antedia rajakaro o Munike, an mi amo e didia rajakaro e nu, an sekidia mi go amo rajakaro en Vena. Mi amo rajakaro!

Jonatan nota: “Munike a sivila e bon an antika, an Vena a sivila e bon an antika. Munike an Vena e no nu, pero e bon. Munike an Vena e antike, pero e bon. Sivilale e no nu, pero e bon. Mi amo sivilale!

Jonatan pensa ke de dua dia du imotu e bon. Si dire: “Didia e de dua dia du imotu. Mi amoma imotu!”

**De dari siko**

**De duo o sinko lunon (2.5)**

Jonatan dara en Vena; sivila de Vena. Jonatan pensa ke Vena e bon, an ke Vena e bela. Jonatan no pensa ke Vena e feo; si pensa ke Vena e bela. Si dire: “Vena a sivila e bel! Mi go nota de si!” An si nota en buku de Vena. En buku si nota: “Mio du dari dia e mui bon! De duo dia mi du dara de Munike. Pero mi dara e nun en Vena: Vena a no Munike. Munike e Vena a dua sivila; Munike a no Vena en Vena a no Munike. Mi dara en Vena an sivila e mui bela. Mi amo Vena; sivila a no feo. Vena idem ki bela! Pero mi ave uno duro.”

Ka? Jonatan ava uno duro? Kano duro? Nun si no mira notabuku; si mira sivila en pensa. Si pensama du duro.

Duro o Jonatan a ke si amo Vena, pero si ave no tempo.

Si pensa: “Mmm. Nun seben (7) ora. De sen (10) pule semi ora, rajakaro go kite. Sen (10) ora meno seben (7) ora a dari (3) ora. Dari (3) ora a no mui tempo de bon sivila! Mi no ave tempo. Mi ave tempo e bon, pero mi ave e no mui de si! Inota buku e ameno, pero mi no ave tempo po nota si! Ufase ka en Vena?

Si pensa: “Mi no ave mui tempo. Ufase ka – mi unota buku, u mi umanja, e mi mira sivila? Mi ufase ka?”

Si dire: “Mi savi! Mi go manja bifa karo. An mi bibe uno bira. Uno punto … no, mi go bibe dua bira, u dari bira. Da a idela e bon!”

Nun, Jonatan bibe bira en Vena, an manja bifa karo. Si e joli. Si dire: “Mi ijoli e punto! Mi amo sivila kide Vena. Mi amoma imotu!”

**De fio siko**

Jonatan a kaloke? A si dara en Vena? No, si dara en ota sivila. Si dara en Bisutoratesa. Bisutoratesa a ka? Si a sivila en Rumania. Nun, imotu inita en Rumania.

Jonatan nota en buku: “De uno o sinko lunon mi den Munike. De dua o sinko lunon mi den Vena. Posi mi den Budapesa. Budapesa ide bela. Pero mi no ave tempo en Budapesa. Mi du vide jalan en Budapesa. En Budapesa mi du pensa: vese koda di, an ese inita da. Budapesa e no idem.”

Si pensa aliki mui de Budapesa. Si pensa: “Mi a ito ke veni de Angelin, de London. Mi du loku en linga o Angelin sama ito o Angelin. Pero en Budapesa mi du no loku kon ito en linga o Angelin; mi du loku en linga o Jeman. Mio linga o Jeman e no bon, pero ito o Budapesa no loku en linga o Angelin. Miale loku en linga o Jeman. E novi ke ito o Budapesta loku linga o Jerman.”

Nun Jonatan pensa sio imotu. Si pensa: “Mi den di muso (kasa o atikale) en London. En muso ida buku de ota tera. Mi du lege buka. En muso ida tabula de ota tera. Mi du mira tabula. Buku an mira dire ke ota tera e lonje, ma novi. En ota tera a mui itole, mui itole e no idem.

Nun Jonatan pensa ma de sio imotu. Si pensa: Antedia mi den Kalosenbug. Mi du manja en Kalosenbug. Nomi de manja ide “papurika hendi”. E mui bon, imanja en Kalosenbug. Kamale ide bon, pero mi du no sopora e bon. Pero tero e mui bon! En rajakaro mi du mira mui vila an mui toredomo. Sivila e masama vila, pero vila e mui bon. Toredomo e masama kamale, an si e mui bon sama kamale! Vila a menosama sivila, pero siale e bela, an kamale a menosama toredomo.”

Toredomo a masama kamale, pero menosama vila.

Jonatan ma nota en buku: “Bisutoratesa e novi loke. Bisutoratesa e antika loke, ma antika sama ota loke. An mio kamale en Bisutoratesa e antika, ma antika sama ota kamale. En kamale mi du dire mui nomi: ‘Mi a Jonatan Hakura’ an si du dire de mi: ‘Bonveni ada kamale!’ En kamale mi du mira kanta po mi. Nun mi go leje mio kanta.”

Jonatan leje sio kanta. Si dire:

“Mio amiko – bonveni. Du sopora e bon. Mi en Bukovina, oro, veni ada Bukovina. Tuo imotu de London ide bon? Mio tero a mui bela. Bonveni ada mio tore.

Tuo amiko, DORAKULA.”

Jonatan leje kanta an pensa de sio amiko Conto Dorakula. Si a kato? Si no savi. Pero sio amiko e novi. An vila Bisutoratesa e novi. Jonatan e joli, an pensa de sio amiko. Sike, si sopora.

**De sinko siko**

**De fio o sinko lunon (4.5)**

Didia Jonatan igo ada Conto Dorakula. En kamale si mira kamalero, an mira kanto o Conto Dorakula en mano o kamalero. Si dire ada kamalero en Jeman: “Salu, oro dona mi da kanto.” Kamalero dona kanto de si.

Posi si petito en Jeman: “Kanta es ka? Dorakula nota ka en kanta?” Pero kamalero dire: “Mi no loku Jeman, mi no loku Jeman.” Jonatan pensa: “Ke novi! Antedia mi du dire kon kamalero en Jeman, an nun si dire ke si no parla Jeman! Kakosa?” Si petito kamalero: “A tu savi daki Conto Dorakula?” pero nun kamalero no loku.

Jonatan pensa: “Ke novi! Mi du loku kon kamalero en Jeman. Si ulokuma Jeman, pero si dire ke si ne dire di! Si me petito, pero mi no ave tempo. Mi me kitema.”

Nun Jonatan en sio rusa o kamale. De una ora si me kite. Pero kadi! Dafem e antika veni de sio rusa.

Dafem e antika: “Tu kite kokosa? Oro no kita! Didia a no dia! A dia e mala, a dia o kosa e mala!”

Jonatan: “Mi e bon, mi go mira kon amiko. Oro no loku de kosa de mala.”

Dafem e antika: “Tu no savi ke didia a dia o Santo Joje? A de senduo (12) ora daki kosa e mala go veni! Tu savi daki tu moti ada kaloke?”

Jonatan: “No, no, Dafem e antika, ale e bon. Mi e bon, an didia me no veni kosa e mala.”

Dafem e antika: “Oro no kita! Oro no kita!”

Jonatan: “No, mi me kitema. Tu me no petitoma.”

Dafem e antika: “Di katalin. Katalin po tu.”

Jonatan: “Mmm … dale de Angelin no amo korusifika … pero danke. Me no petitoma.” Jonatan pensa: “En Angelin mio amo katalin, pero no korusifika. En Rumania itole amo korusifika, no katalin.”

Nun Dafem e anitika kita an Jonatan e solo en rusa. Si pensa: “Di loke e mui keno! Dafem e anitika kon korusifika! Pero mi me kitema.”

**De sito siko**

**Li Castelle**

Didia Jonatan igo ada toredomo de sio amiko Conto Dorakula. Imotu ada toredomo inita e nun. Jonatan dara ada ante o ekusa-karo an deside po karero. “Karero a kaloke?” si pensa. “Bon! Da a karero – si loku kon kamalero. Sialo loku de ka? Mi no ave tempo an mi ukitema.”

Jonatan mira en karo, an mira mui ito. Ito lokuma, pero si no savi siale. Jonatan pensa: “Siale e mise po kakosa? Mi no mise. Mi pensa ke di a loko e keno, pero mi no mise.” Si mira ke itole loku an motu sialo mano. Si mira sialo mano … siale fase sigi o kano con sialo mano? Ja! Nun si savi. Siale motu sialo mano sama korusifika. Sialo mano a no korusifika, pero e pende siale motu mano, sialo mano sama korusifika.

Karo veni. Nun inita imotu. Jonatan reki en karo. An ota itole reki en karo. Jonatan mira tera o rondola, an pensa si e bon. A mui abale. En di land a mui poma: mui apela en mui pulam, kodo a mui abale o apela en abale o pulam. Si dire: “Bon! Abale o apela e mui bela, an mi amo imanja apela.” An si mira pire, kodo a mui abale o pire en di tero. Si dire: “Mui bon! Abale o pire e mui bela, an mi amo imanja pire. Mi amo abale en abalela.” Pero karo motu e pendema, an mui pendema … karo e mui rapi! Karo go e rapi po kakosa? Si mira jalan, e no jalan e bon; e antika. Pero karo go e rapi! “Karo me goma e rapi se jalan e antika an no bon?” si pensa. Karo amo imotu e rapi, si pensa.

Nun karo go en abalela. E vida si mira monte. Monte e mui laje, an abalela e mui laje. Jonatan pensa de monte o Angelin. Si pensa ke monte o Angelin e mui mini, mui menosama monte o Rumania.

En rondola o karo Jonatan mira, e punto, ota ito. Siale a di tera. Di tera ava ota ito no idem ito da tera Angelin. Ito o di tera viva en abalela, pero ito o da tera, Angelin, viva en sivila e laje. An si pensa de korusifika an katalin. Ja, itole o di tera, Rumania, amo korusifika, pero itole o di tore, Angelin, amo katalin.

A ka ora? A sito ora. Ada tempo Jonatan reki en karo ide antemedi. Posi du veni medi. Medi a 12 ora. Posi du veni posimedi; posimedi a tempo posi 12 ora. Pero nun a kalite. Kalite a kanun? Kalite e ora daki sole e no tingi, pero umu. Nun sole e mui umu.

E pende Jonatan den kora a medi, ide fugo. A medi Jonatan du pensa: “Mi e fugo! Mi me bibema!” Pero nun, e pende sito ora, sole e umu, an si no fugo; si jelu. Nun si pensa: “Mi e jelu! Sole a kaloke?” Jonatan no vole fugo, pero si no pule vole jelu. Si no amo ige fugo, pero nun si ne amo ige jelu.

Jonatan re dire: “Sole a kaloke?” an si dire: “Imotu go fini kanun? Toredomo o mi amiko Conto Dorakula a kaloke?”

**De seben siko**

Karo motu an motu; e pendema go. Jonatan mira mui kosa eki o karo. Si en karo, an kosa no en karo; si mira eki o karo. Si mira katalin, mui katalin. Jonatan petito karero: “Mi ukite karo?” Karero: “No. A mui kani. Tu me no kite.” Jonatan: “Ka? Siale mui kani?” Karero: “Ja. An eki o karo, tu go mira mui kani.” Karero risi. Jonatan pensa: “Si risi kakosa?”

Nun a kalite; a no sole. Karo go e mui an mui rapi. Itole en karo dire ada karero: “E su rapi!” Jonatan pensa: “Go e di rapi kakosa?” Jonatan mira kolima e mui tingi eki o karo. Jonatan mira ke itole en karo e mui kitum. Siale mui loku. Itole en kora dire: “E su rapi!”

Nun karo tado. Si en jalan e tenu dedua kolima. Jonatan savi ke si go eki karo deke si ugo ada amiko Conto Dorakula pero … si e kaloke? Ante Jonatan a jalan, an sole jalan. Itole en karo e joli. Pero Jonatan e no joli. “Veni kaloke ada di daki no karo imotu ada mio amiko Dorakula?”

Karero dire de ito en karo: “Mialo ide rapi. Mialo du veni e uno ora ante.” Karero dire e kisa, pero Jonatan du ia si. Jonatan pensa: “Iveni ada di e uno ora ante, kakosa e bon?”

Nun kareo dire e pota de Jonatan. Si dire: “Jonatan, Maje go no veni di didia. Si imotu ada ota sivila, sivila de Bukovina. Pari sekidia Maje go veni. Peri ja, peri no. Mi no savi. Miale usekima.”

Jonatan e mise an pensa: “Kaloke a ke Maje Dorakula no veni? Kaloke a ke mi usekima?”

Pero, ka a da? Ekusa e kitum. Itale e su kitum. Jonatan mira, an mira e vida ota ekusa-karo, e lajema, kon fio ekusa. Karo e nu, rika an lajema sama karo ki Jonatan reki. Fio ekusa e kali an mui laje. En karo ki nu, Jonatan mira ota karero. Ota karero e laje an tingi, an ava fasi o pelo. Kodo fasi o pelo an mano e poten, Jonatan pensa si a ito e mui poten. Pero Jonatan no umira fasi o ota karero.

Ota karero dire: “Tu du veni e rapi di, mio amiko.”

Karero: “Ja … Angelin e onore vole imotu e rapi …”

Ota karero: “Mi savi, ke tu vole imotu ada Bukovina. Ja, mi savi ke tu isavi. Mi e mui inteli sama tu. Dona sakin o Angelin e onore.”

Karero dona sakin o Jonatan ada ota karero. Ota karero e mui poten; Jonatan mira sio mano an mira ke si e pota. Ota karero toma sakin kon mano, an ale du ifini e mui rapi.

Nun Jonatan reki en ota karo. Didia ida dia e dio po Jonatan. Pero nun ota imotu e inita.